PressReader - Weg! Ry & Sleep: 2017-10-01 - Die bin­ne­saal
Die Ba­te­leur se bin­ne­ge­deel­te is van die deur tot by die neus ’n oop ruim­te met oor­ge­noeg plek vir twee men­se. Dié ruim­te kom han­dig te pas as jy pak­plek no­dig kry vir bon­ki­ge goed ter­wyl jy sleep. Ons het son­der suk­kel drie berg­fiet­se in­ge­pak son­der om dit uit­me­kaar te haal – én dan ook ’n koe­pel­tent.
Om­dat die vas­te reg­op pa­ne­le van die romp taam­lik hoog staan (2,2 m), lig die op­wip­dak net 37 cm vir ge­noeg kop­ruim­te bin­ne-in. Dit be­te­ken wel die romp staan be­trek­lik hoog – hy vang dus taam­lik wind as die sleep­voer­tuig la­er is as ’n mi­ni­bus­sie.
On­der teen die lin­ker­pa­neel is seil­sak­kies vir pak­plek, en bo dit kas­te vir jou kle­re – dié is ag­ter twee seil­flap­pe wat toe­rits. Op die punt, by die neus, is nog kas­te met seil­deu­re waar­van die reg­ter­kant­se een groot ge­noeg is vir ’n kas­set­toi­let. Die bo­kant van dié kas is ook die bed­kas­sie; die blad is 55 x 46 cm.
Die bat­te­ry met sy laai­er staan in die boon­ste kas, en bo-op is nog pak­plek vir ’n kom­bers of twee wat ’n mens la­ter die nag kan by­kom. ’n Dub­be­le 220 V-prop sit ook langs die kas as jy ’n sel­foon­laai­er of haar­dro­ër in die wa wil ge­bruik.
’n Mens slaap in die leng­te van die wa op die dub­bel­bed (195 x 135 cm), wat be­te­ken ie­mand slaap langs die vloer­ge­deel­te en die an­der een op die ver­ste kant van die bed. Dit kan las­tig wees as dié­kant se sla­per eer­ste moet op­staan.
Die bed is (saam met die ma­tras) ’n ge­mak­li­ke hoog­te (48 cm) bo die vloer as jy wil sit en skoen­ve­ters vas­maak. On­der die rand van die ma­tras, teen­aan die vloer­spa­sie, is nog ’n kas­sie of twee as jy nog pak­plek sou no­dig kry.